Diari Oficial de la Generalitat Valenciana


Sumari del DOGV 7249, del 07-04-2014 (2014/3026)

DECRET 52/2014, de 4 d'abril, del Consell, pel qual nomena vocal i vicepresident del Consell d'Administració de l'Entitat Pública de Sanejament d'Aigües Residuals de la Comunitat Valenciana.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7249

Data del DOGV
:   07-04-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/3026


Data del document
:   04-04-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Decret

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua

DECRET 52/2014, de 4 d'abril, del Consell, pel qual nomena vocal i vicepresident del Consell d'Administració de l'Entitat Pública de Sanejament d'Aigües Residuals de la Comunitat Valenciana. [2014/3026]  
L'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell, i modificat pel Decret 41/2008, de 4 d'abril, del Consell, establix que l'òrgan de govern i administració de l'Entitat de Sanejament d'Aigües és el Consell d'Administració, integrat per un president i onze vocals.  
Amb caràcter nat, exercix la presidència el titular de la conselleria a la qual estiga adscrita l'Entitat Pública de Sanejament d'Aigües Residuals de la Comunitat Valenciana.  
Els onze vocals són nomenats pel Consell de la manera següent: sis d'estos en representació de l'Administració de la Generalitat, nomenats a proposta del president del Consell d'Administració, un dels quals podrà ser designat per a exercir les funcions de vicepresident; quatre d'estos en representació de l'Administració local, nomenats a proposta de la Federació Valenciana de Municipis i Províncies, tres dels quals han de representar cada una de les tres diputacions provincials, i un en representació de l'Administració de l'Estat, a proposta del delegat del Govern a la Comunitat Valenciana.  
Els vocals exercixen les funcions per un període de quatre anys, i podran ser nomenats una vegada o més d'una per períodes de la mateixa duració, tot això sense perjuí de la possibilitat de ser remoguts en qualsevol moment a proposta de les administracions respectives, i del seu dret a dimitir o a renunciar a la seua condició. En estos casos, els vocals que els substituïsquen exerciran les funcions pel temps que reste fins a completar el període de quatre anys.  
Per mitjà del Decret 22/2013, de 25 de gener, el Consell va designar els membres del Consell d'Administració de l'Entitat Pública de Sanejament d'Aigües Residuals de la Comunitat Valenciana, amb efectes des del dia 25 de gener de 2013 i per un període de quatre anys, sense perjuí que puguen ser nomenats més vegades per períodes de quatre anys, o remoguts en qualsevol moment a proposta de l'administració que representen, i del seu dret a dimitir o a renunciar a la seua condició.  
  
Pel Decret 39/2014, de 14 de març, el Consell va acordar el cessament, a petició pròpia, de Joaquín Vañó Gironés com a secretari autonòmic d'Agricultura, Pesca, Alimentació i Aigua.  
En virtut del que preveu el Decret 22/2013, de 25 de gener, Joaquín Vañó Gironés ostenta la condició de vicepresident i membre d'este consell en representació de l'Administració de la Generalitat, per la qual cosa es fa necessari el nomenament de nou vocal i vicepresident de l'entitat.  
Per això, de conformitat amb l'article 17.b de la Llei del Consell, a proposta del president del Consell d'Administració de l'Entitat Pública de Sanejament d'Aigües Residuals de la Comunitat Valenciana i conseller de Presidència i Agricultura, Pesca, Alimentació i Aigua, i amb la deliberació prèvia del Consell, en la reunió del dia 4 d'abril de 2014,  
  
DECRETE  
  
Article 1  
Nomenar Alfredo González Prieto com a vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'Administració de la Generalitat.  
  
Article 2  
Nomenar vicepresident del Consell d'Administració de l'entitat pública referida Alfredo González Prieto.  
  
Article 3  
De conformitat amb el que establix l'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, el nou vocal exercirà les funcions pel temps que resta fins a completar el període de quatre anys per al qual va ser nomenat el vocal al qual substituïx, sense perjuí que puga ser nomenat més vegades per períodes de quatre anys, o remogut en qualsevol moment a proposta de l'Administració que representa, i del seu dret a dimitir o a renunciar a la seua condició.  
  
DISPOSICIÓ FINAL  
  
Única  
Este decret tindrà efectes des del mateix dia de l'aprovació.  
  
  
València, 4 d'abril de 2014  
  
El president de la Generalitat,  
ALBERTO FABRA PART  
  
El conseller de Presidència i   
Agricultura, Pesca, Alimentació i Aigua,  
JOSÉ CÍSCAR BOLUFER